चुनौती थुप्रै भएपनि संसदवादमा फस्नुभन्दा नयाँ प्रयोग र विचारको नयाँ संश्लेषणतर्फ जानु उचित भएको प्रचण्डको आसय थियो । त्यसो त परिस्थितिले समेत त्यही देखाएको छ । संसदमा टिकिराख्न, सत्तामा जानका लागि जो सँग पनि जस्तो खालको गठबन्धन समेत गर्नुपर्ने संसदीय संसदवादी अभ्यासमा रुमल्लिनु भन्दा मिल्न सक्ने बुँदामा मिलेर अघि बढ्नु अहिलेको सान्दर्भिकता समेत हो । प्रचण्ड र अन्य नेताहरु आत्मगतरुपमा माओवादी आन्दोलन छिन्नभिन्न भएको अवस्थामा संसदवादमा मात्रै रुमल्लिएको एमालेलाई त्यो भन्दा अगाडि, त्यो भन्दा माथि, क्रान्तिका पक्षमा बहस गर्ने ठाउँमा एकताको बहसले ल्याएको छ ।
